**חלוקה לקבוצות לבניית פרויקט אישי לכל פרט (שעה)**

מטרות-
1. החניכים יתחלקו לקבוצות
2. החניכים יבצעו למידת עמיתים אחד על השני
3. החניכים יעזרו אחד לשנייה לבנות פרויקט אישי בהנחייה של המדריך.ה

מהלך-

1. סבב מה נשמע (10 דקות)

כל חניך ישתף מה שלומו ואיך עבר עליו היום.

1. משחק פתיחה (10 דקות)
2. למידת עמיתים - שלב א (10 דקות)

נבקש מהחניכים להתפזר במרחב, ונחלק לכל אחד דף ועט עם השאלות הבאות עם מקום ריק לתשובה מתחת לכל שאלה.

* מה הכוח שלנו כקבוצה?
* מה הכוח שלי בתוך הקבוצה?
* מדוע יש בריונות וחרם? האם יצא לי להיחשף לזה?
* מה ההפך מחרם ובריונות?
* איך אני יכול\ה לעודד פירגון וחיזוק חיובי בקרב הסביבה שלי?
1. תופסת זוגות (10 דקות)

נבקש מהחניכים לשמור את הדפים שלהם בכיס למשחק הבא.

נשחק תופסת זוגות - יושבים בזוגות מפוזרים במרחב. זוג אחד הוא רודף ונרדף, הנרדף תוך בריחה יכול לשבת ליד זוג שיושב על הרצפה, מרגע זה הילד הרחוק ממנו בשלישיה שנוצרה הופך להיות הנרדף. אם הרודף תפס את הנרדף הם מחליפים תפקידים.

לאחר עשר דקות, עוצרים את המשחק ומבקשים מהחניכים להישאר לשבת בזוגות שבהם הם נמצאים.

1. למידת עמיתים - שלב ב (20 דקות)

בשלב הזה, נבקש מהחניכים להוציא את הדפים מתחילת הפעולה.

נסביר לחניכים שכעת נקיים למידת עמיתים - מה זה אומר? בתחילת הפעולה כל חבר (עמית) בקבוצה, קיים מחקר קטן עם עצמו וכתב את מה שמצא בדף שלו. עכשיו נעבור לשלב השני בלמידת עמיתים. כל זוג יזכה לשתף אחד את השנייה מה כתב בדף שלו. המטרה היא לעזור אחד לשנייה להבין מה יכול להיות הפרויקט האישי של כל אחד. הפרויקט האישי נועד לעודד פרגון וחיזוק חיובי, כל חניך בדרך שהכי מתאימה לו (רצוי להיעזר בתשובה לשאלה 5).